Lav et referat af nedenstående tekst:

Tekst:
I Hanstholm er virksomheden Sashimi Royal klar med et splinternyt kæmpe dambrug. Når anlægget er fuldt oppe at køre bliver det Danmarks største fiskeopdræt og skal producere fiskearten kingfish, som er en fin sushifisk. - Vi håber på at vi kan trykke australierne ud af EU. Og så håber vi på at vi også kan gove japanerne et lille stød i siden, forklarer direktør Claus Rom med et smil. Men det er ikke kun for sjov. I bassinerne i Hanstholm er der plads til en halv million fisk. Og de første 1000 små Kingfish blev lukket ud i vandet i dag. Yderligere tre anlæg med ialt 50 arbejdspladser Fiskene lever naturligt i middelhavet. I Hanstholm kommer de til at sprælle rundt i havvand på land. Og når de er en halv meter lange og vejer fire kilo skal de slagtes, og sælges til det meste af verdenen. Sahimi Royal forventer at bygge yderligere tre anlæg på havnen i Hanstholm inden udgangen af 2020. Det vil kaste omkring 50 arbejdspladser af sig. Når anlægget er fuldt udbygget forventer virksomheden en eksportværdi af sushifisk på 300 millioner kroner om året.

Referat:
Virksomheden Sashimi Royal i Hanstholm vil lave Danmarks største fiskeopdræt med sushifisk.